钦定古今图书集成/理学汇编/学行典/第207卷 > 沈藻〈子弘逵〉
## 钦定古今图书集成/理学汇编/学行典/第207卷 > 沈藻〈子弘逵〉

按《嘉兴府志》：“沈藻，字元明，进士，守泰州，以清介闻，多
惠政，左迁河东运副，挂冠归，贫无以给，教授生徒，以
养父母。父有不怿，泣跪受杖不辞。一日，郡守龚公勉
过访，值父怒，跪不敢起。龚知之，深叹其孝，有薄产，悉
让其弟，以慰父心。易箦之日，向母诵母氏劬劳句而
瞑。长子弘逵，性孝友，藻病目五载，逵以舌舐复明。次”
子弘遇贵，赠藻阶奉直，祀“乡贤。”弘遇登“乡书”，历知石
门、信宜二县，擢知邳州，以清慎著誉。